CELEX: C2005/217/12
Language: sk
Date: 2005-09-03 00:00:00
Title: Rozsudok Súdneho dvora (veľká komora) z 12. júla 2005 vo veci C-198/03 P: Komisia Európskych spoločenstiev proti CEVA Santé Animale SA, Pfizer Enterprises Sàrl, International Federation for Animal Health (IFAH) (Odvolanie — Nariadenie (EHS) č. 2377/90 — Veterinárne liečivá — Určenie limitu maximálneho obsahu rezíduí — Podmienky mimozmluvnej zodpovednosti Spoločenstva)

3.9.2005   
            
            
               SK
            
            
               Úradný vestník Európskej únie
            
            
               C 217/6
            
         
      ROZSUDOK SÚDNEHO DVORA
   
   (veľká komora)
   z 12. júla 2005
   vo veci C-198/03 P: Komisia Európskych spoločenstiev proti CEVA Santé Animale SA, Pfizer Enterprises Sàrl, International Federation for Animal Health (IFAH) (1)
   
   (Odvolanie - Nariadenie (EHS) č. 2377/90 - Veterinárne liečivá - Určenie limitu maximálneho obsahu rezíduí - Podmienky mimozmluvnej zodpovednosti Spoločenstva)
   (2005/C 217/12)
   Jazyk konania: angličtina
   Vo veci C-198/03 P, ktorej predmetom je odvolanie podľa článku 56 Štatútu Súdneho dvora, podané 12. mája 2003, Komisia Európskych spoločenstiev, (splnomocnení zástupcovia: T. Christoforou a M. Shotter), ďalší účastníci konania: CEVA Santé Animale SA, so sídlom v Libourne (Francúzsko), (advokáti: D. Waelbroeck, N. Rampal, U. Zinsmeister), Pfizer Enterprises Sàrl, pôvodne Pharmacia SA a ešte predtým Pharmacia & Upjohn SA, so sídlom v Luxemburgu (Luxembursko), (advokáti: D. Waelbroeck, N. Rampal a U. Zinsmeister), ktorého v konaní podporuje International Federation for Animal Health (IFAH), pôvodne Fédération européenne de la santé animale (Fedesa), so sídlom v Bruseli (Belgicko), (advokát: A. Vandencasteele), Súdny dvor (veľká komora), v zložení: predseda V. Skouris, predsedovia komôr P. Jann (spravodajca), C. W. A. Timmermans a A. Borg Barthet, sudcovia J.-P. Puissochet a R. Schintgen, N. Colneric, S. von Bahr, J. N. Cunha Rodrigues, M. Ilešič, J. Malenovský, U. Lõhmus a E. Levits, generálny advokát: F. G. Jacobs, tajomník: L. Hewlett, hlavná referentka, vyhlásil 12. júla 2005 rozsudok, ktorého výrok znie:
   
               1)
            
            
               Rozsudok Súdu prvého stupňa Európskych spoločenstiev z 26. februára 2003, CEVA a Pharmacia Entreprises/Komisia (T-344/00 a T-345/00) je zrušený, keďže určil existenciu nečinnosti Komisie Európskych spoločenstiev v období medzi 1. januárom 2000 a 25. júlom 2001, spôsobilú založiť zodpovednosť Spoločenstva.
            
         
               2)
            
            
               Žaloby sú zamietnuté.
            
         
               3)
            
            
               CEVA Santé Animale SA a Pfizer Sàrl sú zaviazané na náhradu trov konania pred Súdom prvého stupňa Európskych spoločenstiev, ako aj trov konania o odvolaní.
            
         
               4)
            
            
               International Federation for Animal Health znáša svoje vlastné trovy konania pred Súdom prvého stupňa, ako aj trovy konania o odvolaní.
            
         
      (1)  Ú. v. EÚ C 213, 6.9.2003